Source: http://www.europarl.europa.eu/sides/getDoc.do?type=TA&reference=P6-TA-2007-0386&language=MT&ring=B6-2007-0336
Timestamp: 2013-05-20 08:46:30+00:00
Document Index: 77671

Matched Legal Cases: ['Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Testi adottati - Il-Ħamis, 6 ta' Settembru 2007 - Sierra Leone - P6_TA(2007)0386
Indiċi Preċedenti Li jmiss Test sħiħ Proċedura : 2007/2621(RSP)Ċiklu ta' ħajja waqt sessjoniĊikli relatati mad-dokumenti :
RC-B6-0332/2007B6-0332/2007B6-0334/2007B6-0336/2007B6-0340/2007B6-0342/2007B6-0348/2007Testi mressqa :
Proċedura : 2007/2621(RSP)Ċiklu ta' ħajja waqt sessjoniĊikli relatati mad-dokumenti :
Il-Ħamis, 6 ta' Settembru 2007 - Strasburg
Sierra Leone P6_TA(2007)0386B6-0332, 0334, 0336, 0340, 0342 u 0348/2007
Riżoluzzjoni tal-Parlament Ewropew tas-6 ta' Settembru 2007 dwar l-iffinanzjar tal-Qorti Speċjali għas-Sierra Leone Il-Parlament Ewropew
– wara li kkunsidra l-Qorti Speċjali għas-Sierra Leone, stabbilit permezz ta' ftehim bejn in-Nazzjonijiet Uniti u l-gvern tas-Sierra Leone skond ir-Riżoluzzjoni 1315 (2000) tal-Kunsill tas-Sigurtà tan-NU ta' l-14 ta' Awissu 2000, bil-għan li jiġu mressqa quddiem il-qorti 'persuni li għandhom l-akbar responsabilità għal diversi ksur serju tal-liġi umanitarja internazzjonali u tal-liġi tas-Sierra Leone mwettqa fit-territorju tas-Sierra Leone mit-30 ta' Novembru 1996', partikolarment reati tal-gwerra u reati kontra l-umanità,
– wara li kkunsidra il-baġit tat-tkomplija tal-Qorti Speċjali għas-Sierra Leone approvat mill-Kumitat ta' Tmexxija għall-Qorti Speċjali fil-15 ta' Mejju 2007.
– wara li kkunsidra l-liġi internazzjonali, partikolarment il-Konvenzjonijiet ta' Ġinevra u l-Protokoll Addizzjonali II tagħhom dwar il-protezzjoni tal-vittmi ta'kunflitti armati mhux internzzjonali, u l-Karta tan-Nazzjonijiet Uniti,
– wara li kkunsidra r-riżoluzzjonijiet tiegħu ta' qabel, partikolarment dawk tas-16 ta' Marzu 2006 dwar l-impunità fl-Afrika u partikolarment il-każ Hissène Habré(1)
u ta' l-24 ta' Frar 2005 dwar il-Qorti Speċjali għas-Sierra Leone u l-każ ta' Charles Taylor(2)
– wara li kkunsidra l-Ftehim ta' Cotonou bejn il-Ġrupp ta' Stati ta'l-Afrika, Karibew u l-Paċifiku u l-Komunita' Ewropea (il-Ftehim ta' Cotonou), u l-impenn mill-partijiet fil-iFtehim ta' Cotonou li jikkontribwixxu għall-paċi, sigurtà u stabilità, trispett lejn id-drittijiet tal-bniedem, tal-prinċipji demokratiċi u l-istat tad-dritt,
A. billi l-ġlieda kontra l-impunità hi waħda mill-punti importanti tal-politika tad-drittijiet tal-bniedem ta' l-Unjoni Ewropea u l-komunità internazzjonali għandha r-responsabilità li tatiha appoġġ għal dik il-politika sabiex tippromwovi l-effettività tal-mekkaniżmi ta' responsibilità li hemm imwaqqfa,
B. billi l-Qorti Speċjali għas-Sierra Leone kienet stabbilita b'mod konġunt min-Nazzjonijiet Uniti u mill-Gvern tas-Sierra Leone fl-2002, wara gwerra ċivili brutali, li damet sejra għal aktar minn għaxar snin u l-mandat tagħha hu li tressaq quddiema lil dawk li għandhom l-akbar responsabilità għall-atroċitajiet li seħħew fis-Sierra Leone,
C. billi Qorti Speċjali għas-Sierra Leone għandha l-appoġġ tal-komunità internazzjonali, u billi l-fatt li topera in situ
tikkontribwixxi għal impatt lokali aktar b'saħħtu, D. billi t-twqqif tal-Qorti Speċjali għas-Sierra Leone hi żvilupp li joħloq preċedent fil-liġi internazzjonali, peress li hi l-ewwel tribunal li akkuża kap ta' stat Afrikan għal reati tal-gwerra u reati kontra l-umanità u s-sentenza li ngħatat fl-20 ta' Ġunju 2007 lil tliet mexxejja ribelli ta' qabel tal-Kunsill Rivoluzzjonarju tal-Forzi Armati ta' Sierra Leone (AFRC) kienet l-ewwel sentenza li nqatgħet dwar ir-reklutaġġ u l-użu ta' tfal suldati u dwar żwieġ furzat,
E. billi l-Qorti Speċjali għas-Sierra Leone qed ikollu rwol importanti fil-kontribut għall-paċi u l-ġustizzja fir-reġjun tax-Xmara Mano ta' l-Afrika tal-Punent u għandu l-impenn li jiżgura sitwazzjoni li ttul; billi, fir-rigward ta' dan, il-Qorti Speċjali bdiet attivitajiet li jimirħu u l-arkivjar u t-trasformazzjoni ta' programmi li jikkomunikaw ix-xogħol tiegħu, kif ukoll ta' programmi dwar il-protezzjoni tal-vittmi, u qed jikkontribwixxi biex tinbena l-kapaċità tal-poplu tas-Sierra Leone fil-qasam tal-ġustizzja; billi dawn l-attivitajiet li mhumiex marbuta mal-liġi huma essenzjali biex jiżguraw li l-Qorti Speċjali tħalli impatt dejjiemi u billi dawn jibqgħu sfidi importanti li jridu jintlaħqu,
F. billi, fis-7 ta' Marzu 2003, il-President ta' qabel tal-Liberja Charles Taylor kien akkużat mill-Prosekutur tal-Qorti Speċjali għas-Sierra Leone fuq 17-il kap ta' reat kontra l-umanita u reati tal-gwerra, inkluż qtil, mutilazzjoni, stupru, skjavitú sesswali u reklutaġġ ta' tfal suldati; billi l-proċess ta' Charles Taylor fetaħ fl-4 ta' Ġunju 2007,
G. billi l-inabilità li jitwassal fi tmiemu l-proċess ta' Charles Taylor jew li jiġu pprovduti l-aħjar u l-aktar kundizzjonijiet ġusti fil-proċess tiegħu mhux biss tista' ddgħajjef it-twaqqif ta' paċi dejjiema fir-reġjun tax-Xmara Mano fil-Punent ta' l-Afrika imma wkoll hi ta' ħsara għall-ġlieda kontra l-impunità u tippreġudika l-iżvilupp tal-ġustizzja kriminali internazzjonali, diġà fil-periklu wara t-tentattiv fallut li jiġi proċessat Slobodan Milosevic jew il-kundanna kontroversjali ta' Saddam Hussein,
H. billi fl-20 ta' Awissu 2007 il-Qorti Speċjali għas-Sierra Leone sabet li kien fl-interess tal-ġustizzja li tagħti lit-tim ta' difiża ta' Charles Taylor, li kien għadu kif ġie appuntat, żmien addizzjonali u għalhekk aġġornat il-proċess għas-7 ta' Jannar 2008,
I. billi differenti minn tribunali kriminali internazzjonali oħra, il-Qorti Speċjali għas-Sierra Leone hi ffinanzjata minn kontribuzzjonijiet volontarji ta' Stati interessati; billi ħafna pajjiżi, inkluż l-Istati Membri, u l-Kummissjoni enfasizzaw l-impenn tagħhom lejn il-liġi umanitarja internazzjonali billi ffinanzjaw l-attivitajiet tal-Qorti Speċjali,
J. billi l-kumitat ta' ġestjoni kien stabbilit biex jgħin lis-Segretarju Ġenerali tan-Nazzjonijiet Uniti isib fondi xierqa għall-Qorti Speċjali, biex japprova l-baġit u biex jagħti pariri dwar funzjonijiet mhux ġudizzjarji,
K. billi l-kumitat ta' ġestjoni sab fil -baġit tat-tkomplija, approvat fil-15 ta' Mejju 2007, li l-Qorti Speċjali għas-Sierra Leone għandu bżonn USD 89 miljun biex jikkonkludi l-operazzjonijiet tiegħu (USD 36 miljun għall-2007; USD 33 miljun għall-2008; u USD 20 miljun għall-2009); billi skond l-estimi attwali, il-fondi disponibbli se jispiċċaw sa Ottubru 2007,
1. Jilqa' l-progress li sar mill-Qorti Speċjali għas-Sierra Leone fil-prosekuzzjoni ta' dawk responsabbli għall-atroċitajiet li saru fis-Sierra Leone; partikolarment, jilqa' l-verdetti tal-Qorti Speċjali kontra tliet membri anzjani ta'l- AFRC akkużati b'reati kontra l-umanità u reati tal-gwerra; jilqa' partikolarment il-ftuħ tal-proċess ta' Charles Taylor u jemmen li dan se jibgħat messaġġ ċar lill-mexxejja madwar id-dinja li abbużi eċċezzjonali kontra d-drittijiet tal-bniedem mhux se jiġu aktar tolerati mingħajr impunità;
2. Jinnota li l-Qorti Speċjali għas-Sierra Leone tirċievi appoġġ finanzjarju mill-UE permezz ta' l-Istrument Ewropew għad-Demokrazija u għad-Drittijiet tal-Bniedem, u li l-Istati Membri, speċjalment ir-Renju Unit u l-Olanda, ikkontribwew b'mod konsistenti u sew għall-attivitajiet tal-Qorti;
3. Jibqa', madankollu, mħasseb li l-fondi disponibbli qed jonqsu milli jipprovdu ambjent xieraq għall-Qorti Speċjali; hu ferm imħasseb li dan se jfixkel il-ġlieda kontra l-impunità u, partikolarment, jippreġudika l-proċess ta' Charles Taylor, li hu każ ta' prova (test case) għall-iżvilupp tal-ġustizzja kriminali internazzjonali, u jfixkel il-proċess ta' rikonċiljazzjoni u t-twaqqif ta' paċi dejjiema fis-Sierra Leone u fir-reġjun tal-Punent ta' l-Afrika kollu kemm hu; 4. Iwissi wkoll li l-fatt illi l-Qorti Speċjali għas-Sierra Leone ma jkunx provdut bl-għajnuna finanzjarja meħtieġa se jwassal biex l-isforzi tal-komunità internazzjonali li tikkontribwixxi għall-bini tal-paċi fis-Sierra Leone u li tindirizza r-reati magħmula tul il-gwerra ikunu serjament skreditati;
5. Iħeġġeġ lill-istati kollha, inkluż lill-Istati Membri, sabiex jikkontribwixxu aktar għall-operazzjonijiet tal-Qorti Speċjali fis-Sierra Leone ħalli jiżguraw li l-Qorti Speċjali jkun jista' jwassal ix-xogħol tiegħu lejn it-tmiem b'suċċess, inkluż dawk l-attivitajiet immirati li jiżguraw sitwazzjoni li ttul u li jtejbu l-indipendenza tal-ġudikatura fis-Sierra Leone;
6. Jistieden lill-Kummissjoni sabiex tipprovdi fondi kontinwi fl-attivitajiet primarji u mhux għall-Qorti Speċjali fil-programmi nazzjonali li se jsiru mas-Sierra Leone; jistieden lill-awtoritajiet ta' Sierra Leone biex jikkonsidraw il-ġustizzja tranżizzjonali u l-indipendenza tal-ġustizzja bħala priorità;
7. Jistieden lis-Segretarju Ġenerali tan-NU, f'konsultazzjoni mal-Kunsill tas-Sigurtà tan-NU, sabiex jesplora kull mod finanzjaru possibbli biex jippermetti lill-Qorti Speċjali tkompli l-funzjonijiet kruċjali tagħha;
8. Jinkoraġġixxi koperazzjoni aktar mill-qrib bejn il-Qorti Speċjali u l-awtoritajiet u l-qrati tas-Sierra Leone; jenfasizza l-ħtieġa li l-vittmi għandu jkollhom il-possibilità li jfittxu rimedju quddiem il-qrati nazzjonali mingħajr dewmien u l-ħtieġa li jagħmlu bħall-Qorti Speċjali li jpoġġu fil-ġemb l-amnestiji, partikolarment dawk inklużi fil-Ftehim Lomé dwar it-twaqqif tat-Tribunal, u li jinkorporaw fil-liġi domestika kull reat li hu definit fuq livell internazzjonali;
9. Jagħti istruzzjonijiet lill-President tiegħu li jgħaddi din ir-riżoluzzjoni lill-Kunsill, lill-Kummissjoni, lill-gvernijiet u lill-parlamenti ta' l-Istati Membri, lill-Qorti Speċjali għas-Sierra Leone, lill-gvern u l-parlament tas-Sierra Leone, lill-Kunsill tas-Sigurtà tan-NU, lill-membri ta' l-Unjoni ta' l-Afrika u lill-KoPresidenti ta' l-Assemblea Parlamentari Konġunta ta' l-ACP-EU.
(1) ĠU C 291 E 30.11.2006, p. 418.
(2) ĠU C 304 E 1.12.2005, p. 408.
Aġġornata l-aħħar: 29 t'April 2008Avviż legali